LĪGUMA PROJEKTS
LĪGUMS Nr. 1/4-2.1/_____-2026
par sadzīves tehnikas piegādi Mārupes novada pašvaldības iestādēm

Mārupes novada pašvaldība, reģ. Nr. 90000012827, tās izpilddirektora p. i. Ilze Krēmere, kura rīkojas uz Mārupes novada pašvaldības nolikuma pamata, (turpmāk – Pasūtītājs), no vienas puses, un 
_____________________, reģ. Nr. ______________, tās _________  ________________, kurš/a rīkojas saskaņā ar ___________, (turpmāk – Piegādātājs), no otras puses, Pasūtītājs un Piegādātājs abi kopā saukti arī Puses, 
pamatojoties uz iepirkuma “Sadzīves tehnikas piegāde Mārupes novada pašvaldības iestādēm”, identifikācijas Nr. MNP 2026/79 (turpmāk – Iepirkums) rezultātiem noslēdz šādu līgumu (turpmāk – Līgums):

Līguma priekšmets
[bookmark: _Ref355703923][bookmark: _Toc336440067][bookmark: _Toc336440081]Pasūtītājs pērk un Piegādātājs apņemas pārdot, piegādāt un uzstādīt Pasūtītājam dažāda veida sadzīves tehniku (turpmāk – Preces), kuras nosaukums un cenas norādītas Tehniskā specifikācijā – Tehniskā piedāvājumā (Līguma 1.pielikums, turpmāk – 1. pielikums).
[bookmark: _Ref444849292][bookmark: _Ref355703826][bookmark: _Ref381696621]Pasūtītājs Līguma izpildes laikā ir tiesīgs iegādāties no Piegādātāja arī cita veida un ar citiem izmēriem, un citiem funkcionālajiem rādītājiem sadzīves tehniku, kura nav iekļauta 1.pielikumā, bet atbilst Līguma priekšmetam un kuru nepieciešamību uz Līguma slēgšanas brīdi nevar paredzēt. 
Ja Līguma darbības laikā Piegādātājs rīko Preču akciju vai piedāvā Preces ar atlaidi, un, ja akcijas cena Precei ir zemāka par 1. pielikumā norādīto konkrētās Preces cenu, Piegādātāja pienākums ir piegādāt Pasūtītājam Preces ar atlaidi.

Līguma summa un norēķinu kārtība
[bookmark: _Ref11853257]Līguma summa ir līdz 41 999.99 EUR (četrdesmit viens tūkstotis deviņi simti deviņdesmit deviņi euro un 99 centi) bez pievienotās vērtības nodokļa (turpmāk – PVN). PVN tiek maksāts saskaņā ar Latvijas Republikā spēkā esošo nodokļa likmi.
Preču cenā ir iekļauta Preču vērtība, piegādes un uzstādīšanas izmaksas, kā arī visi valsts un pašvaldības noteiktie nodokļi (izņemot PVN), nodevas un citas izmaksas, kas saistītas ar Precēm un to piegādi.
Apmaksa par piegādātajām un uzstādītajām Precēm tiek veikta euro 30 (trīsdesmit) dienu laikā pēc Preču pavadzīmes-rēķina abpusējas parakstīšanas un iesniegšanas dienas.
Piegādātājs Preču pavadzīmē-rēķinā norāda Preces nosaukumu, apjomu, to izcenojumu, kopējo cenu, PVN likmi un kopējo cenu ar PVN, Pasūtītāja iestādes nosaukumu. Preces pavadzīmē obligāti jānorāda Līguma numurs un struktūrvienības kods (struktūrvienību kodu saraksts 3. pielikumā). Piegādātājs sagatavo rēķinu strukturētā (mašīnlasāmā) XML (Extensible Markup Language) formātā. Rēķins jāiesniedz Pasūtītājam uz e-adresi E-REKINI@90000012827, tam pievienojot rēķina pielikumu PDF formātā. Preču pavadzīme-rēķins tiek izrakstīta katrai Pasūtītāja iestādei atsevišķi. Pasūtītājs neapmaksā neatbilstoši Līguma noteikumiem noformētu Preču pavadzīmi-rēķinu.
Puses vienojas, ka kopējā Preču pasūtījumu vērtība Līguma darbības laikā nedrīkst pārsniegt 2.1.punktā minēto Līguma summu. Piegādātājs apņemas veikt uzskaiti un rakstiski (elektroniski) brīdināt Pasūtītāju, kad faktiski pasūtīto un piegādāto Preču vērtība sasniedz 80% (astoņdesmit procentus) no Līguma summas. Pēc minētā sliekšņa sasniegšanas turpmāku Preču pasūtīšanu un piegādi Puses veic tikai pēc Pušu atbildīgo personu iepriekšēja saskaņojuma. Piegādātājam nav tiesību piegādāt Preces, kuru rezultātā tiktu pārsniegta Līguma summa.
Par apmaksas dienu tiek uzskatīta diena, kad Pasūtītājs ir veicis pārskaitījumu uz rēķinā norādīto bankas kontu.
Ja Piegādātājs piegādājis Līguma noteikumiem neatbilstošu Preci, norēķināšanās par piegādātajām Precēm notiek pēc tās apmaiņas pret Līguma noteikumiem atbilstošām Precēm.

[bookmark: _Toc336440085]Preču piegādes kārtība
[bookmark: _Ref336248080][bookmark: _Toc336440070]Piegādē Līguma izpildes gaitā tiek veikta šādā kārtībā: 
 pirmā Preču piegāde – 1.pielikuma pozīcija Nr.2-15 pilnā apjomā jāpiegādā un jāuzstāda pirmsskolas izglītības iestādē “Mārupīte”, Viskalnu ielā 4a, Tīrainē, Mārupes novadā ne vēlāk kā 4 (četru) kalendāro nedēļu laikā no Līguma abpusējas parakstīšanas dienas;
Otrā Preču piegāde - pārējās 1.pielikumā norādītās Preces pilnā apjomā jāpiegādā un jāuzstāda 1.pielikumā norādītajās piegādes adresēs ne vēlāk kā 6 (sešu) kalendāro nedēļu laikā no Līguma abpusējas parakstīšanas dienas;
 nākamās Preču piegādes  - Pasūtītāja iestādes Mārupes novada teritorijā. 
Pasūtītājs nākamās Preču piegādes pasūta pēc nepieciešamības, atsevišķu partiju veidā, nosūtot Piegādātājam Preču pieprasījumu (turpmāk – Pieprasījums) uz e-pasta adresi: _______ vai pasūtot Preces Piegādātāja elektroniskajā katalogā interneta vietnē ________ (ja tāda ir), norādot:
Preču nosaukumu;
Preču daudzumu;
[bookmark: _Toc336440072]Preču piegādes un uzstādīšanas vietas adresi;
citu saņemšanai vai piegādei nepieciešamu informāciju.
Pasūtītājs ir tiesīgs veikt Pieprasījumu arī citām Piegādātāja piedāvātajām Precēm, kuras nav norādītas 1. pielikumā.
Pasūtītāja pilnvaroto personu sarakstā (2. pielikums) minētās personas ir tiesīgas veikt Pieprasījumus un Pasūtītāja vārdā parakstīt Preču pavadzīmi – rēķinu. 
Saņemot Pieprasījumu, Piegādātājs nosūta Pasūtītājam apstiprinājumu par Pieprasījuma saņemšanu.
Līguma 3.1.3.apakšpunktā noteiktais nākamo Preču piegādes termiņš ir ne vēlāk kā 3 (trīs) kalendāro nedēļu laikā no Pieprasījuma nosūtīšanas dienas.
[bookmark: _Ref336255145][bookmark: _Toc336440076][bookmark: _Ref381697016][bookmark: _Toc336440077]Piegādātājs nodrošina Preču piegādi un uzstādīšanu Pasūtītāja Pieprasījumā norādītajā adresē, izmantojot savu transportu un darbaspēku. 
[bookmark: _Ref381697021]Preču piegāde un uzstādīšana tiek veikta Pasūtītāja iestādes darba laikā. Konkrētu Preču piegādes un uzstādīšanas laiku Piegādātājs telefoniski saskaņo ar Pasūtītāju pirms Preču piegādes un uzstādīšanas. Preču piegādes un uzstādīšanas gaitā Pasūtītāja pārstāvis kopā ar Piegādātāju veic Preču un uzstādīšanas darbu atbilstības pārbaudi.
[bookmark: _Toc336440079][bookmark: _Toc336440078]Preču nodošanu Pasūtītājam apstiprina Preču pavadzīme-rēķins. Preču pavadzīme-rēķins jāizraksta atsevišķi par katru Pieprasījumu.
[bookmark: _Ref11852957]Pasūtītājs 3 (trīs) darbdienu laikā no Preču piegādes un uzstādīšanas un Preču pavadzīmes - rēķina saņemšanas dienas pārbauda Preču kvalitāti un to uzstādīšanas darbu atbilstību Līguma noteikumiem, Pieprasījumam, Preču pavadzīmei-rēķinam, un paraksta to. Ja Pasūtītājam ir iebildumi par Preču vai uzstādīšanas darbu kvalitāti vai atbilstību Līguma noteikumiem, Pasūtītājs vienpusēji sagatavo un paraksta defektu aktu un nosūta to Piegādātājam uz e-pastu:__________.  Piegādātājs 5 (piecu) darbdienu laikā no defektu akta saņemšanas dienas veic nekvalitatīvas vai Līguma noteikumiem neatbilstošas Preces apmaiņu pret Līguma noteikumiem atbilstošu Preci. Pēc defektu novēršanas Piegādātājs atkārtoti sagatavo, paraksta un iesniedz Pasūtītājam Preču pavadzīmi – rēķinu. Defektu novēršana nerada Piegādātājam tiesības uz izpildes termiņa pagarinājumu. 
Ja Piegādātājs neizsaka iebildumus, tomēr Līguma 3.9.punktā norādītajā termiņā nenovērš defektu aktā fiksētās neatbilstības, Pasūtītājam ir tiesības samazināt rēķinā norādīto summu tādā apmērā, kas sedz neatbilstošo Līguma noteikumiem piegādāto Preču defektu novēršanas izmaksas, ieturot to no Piegādātājam veicamās samaksas. Pasūtītājam ir tiesības minēto neatbilstību novēršanai uz Piegādātāja rēķina pieaicināt citu kompetentu personu, un Piegādātāja pienākums ir segt konstatēto neatbilstību novēršanas izdevumus pilnā apmērā.
Ja Piegādātājs nepiekrīt defektu aktā norādītajam, Piegādātājs ne vēlāk kā 2 (divu) darbdienu laikā no defektu akta saņemšanas dienas rakstveidā iesniedz Pasūtītājam motivētu atteikumu novērst konstatētās neatbilstības.
Piegādātā Prece atzīstama par kvalitatīvu, ja tā atbilst Līguma noteikumiem un spēkā esošajos normatīvajos aktos noteiktajām prasībām. 
  Prece neatbilst Līguma noteikumiem, ja tai ir kāds no turpmāk minētajiem trūkumiem:
tā neatbilst 1.pielikumam, normatīvajos aktos vai normatīvtehniskajos dokumentos noteiktajām prasībām, kā arī parasti izvirzāmām prasībām – tai nepiemīt īpašības un izpildījums, kāds parasti piemīt tāda paša veida precei un kādu Pasūtītājs var pamatoti gaidīt, ņemot vērā Preces raksturu un izvirzītās prasības;
tā nav derīga mērķiem, kādi paredzēti normatīvtehniskajos dokumentos, bet, ja tādu nav, – mērķiem, kādiem tāda paša apraksta prece parasti tiek izmantota;
tā nav derīga mērķiem, kuriem Pasūtītājam nepieciešama Prece; 
par to sniegta maldinoša, nepatiesa, nepilnīga vai neskaidra (nesalasāma) informācija vai tā nav sniegta vispār un tāpēc Preci nav iespējams lietot paredzētajam nolūkam.
Preces uzskatāmas par piegādātām un nodotām Pasūtītājam ar brīdi, kad Puses abpusēji parakstījušas Preču pavadzīmi–rēķinu un Pasūtītājs nav iesniedzis defekta aktu.
Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preču pavadzīmes-rēķina parakstīšanas brīdim.

Preču kvalitātes prasības
Preces jāpiegādā iepakojumā, kas nodrošina Preču saglabāšanu to pārvadāšanas un glabāšanas laikā atbilstoši Preču ražotāja noteiktām prasībām un spēkā esošiem normatīvajiem aktiem.
[bookmark: _Ref11854747]Kopā ar Preču pavadzīmi – rēķinu Piegādātājs iesniedz ar Preci saistītos dokumentus (Preces aprakstu, lietošanas instrukciju latviešu valodā, Preču ražotāja izsniegtu preču CE atbilstības deklarāciju, rekomendācijas Preces lietotājiem tehnisko apkopju veikšanai Preces lietošanas laikā u.tml.). 
Piegādātājs garantē, ka piegādātās Preces atbilst Līguma noteikumiem un ir derīgas lietošanai tam paredzētajam mērķim, kā arī to, ka Preču izmantošana atbilstoši to uzdevumam nenodarīs kaitējumu cilvēka veselībai un dzīvībai.

Garantijas saistības
[bookmark: _Ref352749021]Piegādātājs nodrošina Līguma izpildes gaitā piegādātām Precēm un veiktajiem uzstādīšanas darbiem 24 (divdesmit četri) mēnešu garantijas termiņu no Preču pavadzīmes – rēķina abpusējas parakstīšanas dienas. Šajā termiņā Piegādātājs nodrošina, ka Preces, kurām piemērojama garantija, atbilst Līguma noteikumiem, saglabā pienācīgu kvalitāti un pilnīgas lietošanas īpašības.
[bookmark: _Ref352749126]Ja Līguma 5.1. punktā noteiktajā termiņā Pasūtītājs konstatē, ka Prece neatbilst Līguma noteikumiem, nav vai nesaglabā pienācīgu kvalitāti un lietošanas īpašības, Pasūtītājs 3 (trīs) darbdienu laikā nosūta Piegādātājam rakstveida pretenziju uz e-pastu: ________________un uzaicina Piegādātāju Pasūtītāja norādītā adresē un termiņā ierasties sagatavot un parakstīt aktu par Preces konstatētajiem trūkumiem (turpmāk – Akts). Piegādātāja neierašanās gadījumā Pasūtītāja norādītajā adresē un termiņā, Pasūtītājs ir tiesīgs vienpusēji sagatavot un parakstīt Aktu un nosūtīt sastādīto Aktu Piegādātājam, un tas ir saistošs Piegādātājam. 
[bookmark: _Toc336440084][bookmark: _Ref336521452][bookmark: _Ref342914146][bookmark: _Ref352836653]Jautājumu par Aktā norādītā pamatotību izlemj Pušu pārstāvji Akta sastādīšanas brīdī. Ja pārstāvji nevar vienoties, abām Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preču defekta rašanās iemesls nav Pasūtītāja vaina. Ja neatkarīgais eksperts konstatē, ka Preču defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
Piegādātājam ir pienākums 5 (piecu) darbdienu laikā no Akta saņemšanas dienas uz sava rēķina apmainīt Līguma noteikumiem neatbilstošās Preces vai novērst neatbilstošu Preču uzstādīšanas darbu defektu. 
Piegādātājam nav pienākums apmainīt nekvalitatīvās Preces, ja tās zaudējušas kvalitāti tāpēc, ka Pasūtītājs nav ievērojis saskaņā ar Līguma 4.2. punktu iesniegto Preču lietošanas instrukciju un uzglabāšanas noteikumus.

Pušu pienākumi
Pasūtītāja tiesības:
pārbaudīt Preces atbilstību 1.pielikumā un Pieprasījumā noteiktajām prasībām;
pārbaudīt Precei pievienotās dokumentācijas pilnīgumu un derīgumu, ražotāja garantijas nosacījumus;
ir tiesīgs jebkurā laikā pārbaudīt Līguma izpildi un izteikt saistošus un pamatojošus norādījumus to gaitā. 
ja Precei konstatēti trūkumi vai nepilnības, sagatavot Preces defektu aktu, kurā norāda konstatētos trūkumus un pieprasīt tos novērst;
pieņemot Preci, pieaicināt neatkarīgus speciālistus un ekspertus Preces kvalitātes pārbaudei;
nepieņemt Preci, ja tā neatbilst Līguma noteikumiem un Tehniskajai specifikācijai;
Pasūtītāja pienākumi:
pieņemt kvalitatīvu, Līguma noteikumiem, 1.pielikumam, Pieprasījumam atbilstošu Preci, ja tā piegādāta un uzstādīta saskaņā ar Līguma noteikumiem;
veikt maksājumus saskaņā ar Līgumā noteikto norēķinu kārtību.
Piegādātājam ir tiesības Līgumā noteiktajā kārtībā saņemt samaksu par Līguma noteikumiem atbilstošas Preces piegādi un uzstādīšanu. 
Piegādātāja pienākumi:
izpildot ar Līgumu uzņemtās saistības un veicot darbus ievērojot Latvijas Republikas normatīvos aktus, uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
pilnā apmērā atbildēt par savu darbinieku vai pieaicināto apakšuzņēmēju darbinieku darbības/bezdarbības rezultātā Pasūtītājam vai objektam nodarītajiem zaudējumiem;
nodrošina Preču esamību 1. pielikumā norādītā sortimentā un Preču atbilstību 1. pielikumā noteiktajiem tehniskajiem rādītājiem, kā arī normatīvajos aktos noteiktajām prasībām;
Līguma darbības gaitā sekot un nodrošināt, ka kopējā visu pasūtījumu summa nepārsniedz Līgumā noteikto Līguma summu;
ja Pasūtītājam rodas pretenzijas par piegādāto un uzstādīto Preču kvalitāti vai citiem no Līguma izrietošiem jautājumiem, izskatīt Pasūtītāja objektīvi pamatotās rakstiskās pretenzijas un Līgumā noteiktos termiņos, bez Līguma izpildes termiņa pagarinājuma un papildus maksām, novērst pretenzijās norādītos defektus vai nepilnības;
nodrošināt Preču piegādi atbilstošā iepakojumā, nodrošinot pilnīgu Preču drošību pret iespējamajiem bojājumiem transportēšanas laikā;
sagatavot un organizēt Preces nodošanu Pasūtītājam, iepazīstināt Pasūtītāju ar patiesu un pilnīgu informāciju par Preces kvalitāti, drošumu, ražotāja garantijas noteikumiem un tehniskās ekspluatācijas noteikumiem; 
veikt un segt izmaksas par Preces piegādi, uzstādīšanu, darbības pārbaudi un personāla apmācīšanu;  
apmaksāt spēkā esošajos normatīvajos aktos noteiktos nodokļus un nodevas, kas attiecas uz Līguma saistību izpildi;
Līguma prasībām neatbilstošas un/vai nekvalitatīvas Preces piegādes gadījumā apmainīt to pret jaunu, Līguma prasībām atbilstošu un kvalitatīvu vai novērst trūkumus Līgumā noteiktajā termiņā; 
nodrošināt Preces garantiju, veikt remontu garantijas termiņa laikā, ja konstatēti defekti;
segt izdevumus par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei, bet kas nav iekļauti Līguma cenā.

[bookmark: _Toc336440096]Pušu atbildība
[bookmark: _Toc336440101]Ja Piegādātājs neapmaina neatbilstošās Preces vai neveic defektu aktā fiksēto iebildumu novēršanu Līgumā noteiktā termiņā, Piegādātājs maksā līgumsodu 100,00 EUR (viens simts euro) apmērā par katru kavējuma dienu, bet ne vairāk kā 10% no Līguma summas.
Ja Piegādātājs neveic Preču piegādi un uzstādīšanu Līgumā noteiktos termiņos, Piegādātājs maksā Pasūtītājam līgumsodu 1% apmērā no nepiegādāto Preču summas par katru nokavēto dienu, bet ne vairāk kā 10% (desmit procenti) no nepiegādāto Preču summas.
Ja Pasūtītājs neveic Preču rēķina apmaksu Līgumā noteiktajā termiņā, Pasūtītājs maksā Piegādātājam līgumsodu 0,5% (nulle komats pieci procenti) apmērā no neapmaksātā rēķina summas par katru nokavēto dienu, bet ne vairāk kā 10% (desmit procenti) no neapmaksātā rēķina summas.
Ja Piegādātājs vienpusēji atkāpjas no Līguma pirms Līguma saistību izpildes, Piegādātājam ir pienākums atlīdzināt Pasūtītājam radušos tiešos zaudējumus, kā arī samaksāt Pasūtītājam līgumsodu 10% (desmit procenti) apmērā no Līguma summas.
Ja Pasūtītājs vienpusēji izbeidz Līgumu Līguma 8.4. punktā noteiktajos gadījumos, Piegādātājam ir pienākums atlīdzināt Pasūtītājam radušos tiešos zaudējumus, kā arī samaksāt Pasūtītājam līgumsodu 10% (desmit procenti) apmērā no Līguma summas.
Līgumā noteikto līgumsodu apmaksa tiek veikta 10 (desmit) darbdienu laikā pēc attiecīgās Puses rēķina par līgumsoda samaksu saņemšanas dienas.
Ja Piegādātājs nav veicis līgumsoda apmaksu un/vai atlīdzinājis tiešos zaudējumus , Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no Piegādātājam veicamajām apmaksām.
Līgumsoda samaksa un tiešo zaudējumu atlīdzināšana neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.

[bookmark: _Toc336440107]Līguma darbības termiņš, grozījumu veikšana un izbeigšana
[bookmark: _Toc336440109]Līgums stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei. Līguma darbības termiņš ir spēkā līdz īsākajam no šādiem termiņiem:
līdz 2027.gada 31.decembrim;
Līguma summa ir izlietota. Pasūtītājam Līguma izpildes gaitā nav pienākums iztērēt visu Līguma summu. 
Pusēm vienojoties ir tiesības pagarināt Līguma darbības termiņu, nepārsniedzot Līguma summu.
Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski un pievienojami Līgumam kā neatņemama sastāvdaļa. Līguma grozījumi stājas spēkā ar dienu, kad tie ir abpusēji parakstīti.
[bookmark: _Ref336249906][bookmark: _Toc336440110]Pasūtītājam ir tiesības vienpusēji, Piegādātāju 10 (desmit) dienas iepriekš rakstveidā informējot, izbeigt Līgumu šādos gadījumos:
[bookmark: _Toc336440111]notikusi Piegādātāja labprātīga vai piespiedu likvidācija;
pret Piegādātāju uzsākta maksātnespējas procedūra;
ja Piegādātājs kavē Preču piegādes termiņu vairāk kā 10 (desmit) darbdienas;
ja Piegādātājs 2 (divas) reizes piegādājis Līguma prasībām neatbilstošas Preces, ko apliecina Līgumā noteiktā kārtībā sagatavots defekta akts;
ja Piegādātājs Preču garantijas laikā ir atteicis Preču garantiju, ko apliecina Līgumā noteiktā kārtībā sagatavots Akts;
pret Piegādātāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Nepārvarama vara (FORCE MAJEURE).
Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
Pie šādiem apstākļiem pieskaitāmi - ugunsgrēks, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji atkāpties no Līguma. Šajā gadījumā nevienai no Pusēm nav tiesību pieprasīt no otras Puses zaudējumu atlīdzību.

Strīdu risināšanas kārtība
Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
No Līguma izrietošās tiesiskās attiecības regulē Latvijas Republikas normatīvie akti.
Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
Jautājumus, kas nav atrunāti Līgumā, Puses risina saskaņā ar Latvijas Republikas normatīvajiem aktiem.

Citi noteikumi
Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos. 
Ja kādai no Pusēm tiek mainīts juridiskais statuss, Puses amatpersonu pārstāvības tiesības vai kāds no Līgumā minētajiem Puses rekvizītiem, telefona, e-pasta adrese, biroja, pasta adrese u.c., Puse nekavējoties (ne vēlāk kā trīs darbdienu laikā) rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pasūtītāja pilnvarotajām personām (2. pielikums).
Līguma izpildē Puses norīko šādus Pušu pārstāvjus:
no Pasūtītāja puses: ___________, tel. +371  ________, e-pasts:_________;
no Piegādātāja puses: _________, e-pasts: ____________, tālruņa Nr. +371 _______ 
Līgums ir sagatavots un parakstīts elektroniski.
Pielikumā:
Tehniskā specifikācija – Tehniskais piedāvājums;
Pušu pilnvaroto pārstāvju saraksts;
struktūrvienību kodu saraksts. 

